פרפיסורניס

פרפיסורניס (שם מדעי: Paraphysornis; משמעות השם: "קרוב לפיסורניס") הוא סוג של עוף טורף ממשפחת הפורוסרקוסיים, שחי באמריקה הדרומית מסוף תקופת האוליגוקן עד לתחילת המיוקן, לפני 23–28 מיליון שנה. מאובניו נתגלו בברזיל, כשהשלד שנמצא היה כמעט שלם. הוא סווג ב-1982 ונכלל בו מין אחד - Paraphysornis brasiliensis, הקרוי על שם הארץ בה נתגלה.

עוף זה היה היה מהגדולים שבבני משפחתו - עופות האימה, אשר היוו חלק מטורפי העל של אמריקה הדרומית. אורכו היה כשלושה מטרים, גובהו 2.4 מטרים, ואורך גולגולתו הגיע עד ל-60 סנטימטרים. משקלו הגיע ל-180 קילוגרם. הוא היה גדול מהפורוסרקוס, אך קטן מהברונטורניס.

מין זה שוטט בערבות ברזיל הקדומה וחיפש מזון בשרי כמו נבלות. באגם קדום בו אותר שלדו נמצאו מאובני דגים רבים, כך שייתכן שהאגם התייבש והפרפיסורניס הגיע לאכול את השאריות. אפשרות אחרת היא שהוא רדף אחרי יונקים קדומים לאורך הערבות, בהסתמך על מבנה הרגל המהירה שלו שדמתה לרגל יען.

קישורים חיצוניים

פורוסרקוסיים
מגה-פאונה של הפלאוגן באמריקה הדרומית
מגה-פאונה של הנאוגן באמריקה הדרומית
בעלי חיים שחיו באוליגוקן באמריקה הדרומית
עופות שחיו באוליגוקן
עופות שחיו במיוקן באמריקה הדרומית
ברזיל: מאובנים
מאובני טקסונים שתוארו ב-1982